[{"text_idx": "#000000", "text": "Allja\u0308rgnevalt oleme kogunud kokku ko\u0303ige levinumad ku\u0308simused LibreOffice\u2019i kohta. Kui sa siit oma ku\u0308simusele vastust ei leia, vo\u0303ta meiega u\u0308hendust na\u0308iteks foorumis."}, {"text_idx": "#000001", "text": "Selleks tuleb esmalt alla laadida LibreOffice\u2019i eesti keele pakett, mille leiad meie allalaadimise leheku\u0308ljelt. Palun veenduda ka selles, et laaditakse alla enda platvormile sobiva ja LibreOffice\u2019ga u\u0308hesuguse versiooniga keelepakett. Vt paigaldusjuhised MS Windows, Linux, macOS.\nKui allalaadimine on lo\u0303ppenud, ka\u0308ivita allalaetud eesti keele paketi paigaldamine ning vii see lo\u0303puni. Et ko\u0303ik o\u0303nnelikult o\u0303nnestuks, sulgeda eelnevalt ka LibreOffice\u2019i kiirka\u0308ivitaja (kui see on kasutusel)\nKa\u0308ivitada LibreOffice ning avada Tools menu\u0308u\u0308st Options\nAvanenud dialoogiaknas ava Language Settings\u2019i alt Languages vaheleht ning User interface\u2019i keeleks vali Estonian\nVajuta OK nuppu ja taaska\u0308ivita LibreOffice\u2019i tarkvara"}, {"text_idx": "#000002", "text": "Peale taaska\u0308ivitamist on LibreOffice eestikeelne."}, {"text_idx": "#000003", "text": "Samad dialoogid ka eestikeelses versioonis:"}, {"text_idx": "#000004", "text": "Otseselt eesti keeles LibreOffice\u2019it otse alla laadida ei saagi, vaid see tuleb pa\u0308rast LibreOffice kontoritarkvara paketi arvutisse salvestamist paketile lisada. Selleks tuleb alla laadida eesti keele lisapakk, mille leiad meie allalaadimiste leheku\u0308ljelt sinule vastava LibreOffice\u2019i versiooni alt."}, {"text_idx": "#000005", "text": "Kas LibreOffice on to\u0303esti tasuta?"}, {"text_idx": "#000006", "text": "Jah, LibreOffice on ta\u0308iesti tasuta. Sa ei pea maksma selle allalaadimise, installeerimise ega kasutamise eest. Nii on ja nii ja\u0308a\u0308b. See on LibreOffice\u2019i projekti u\u0308ks aluspo\u0303himo\u0303tteid ning sinulgi on vo\u0303imalik sellesse oma panus anda."}, {"text_idx": "#000007", "text": "LibreOffice on loomulik ja\u0308tk OpenOffice\u2019i projektile, mida alates 2010. aastast haldab Dokumendi Sihtasutus (The Document Foundation). Kogukond, kes tegeles OpenOffice\u2019i arendamisega, ei pidanud aga vo\u0303imalikuks korporatiivsetes tingimustes vaba tarkvara arendamist ning otsustati luua ta\u0308ielikult iseseisev ja so\u0303ltumatu organisatsioon \u2013 Dokumendi Sihtasutus (Document Foiundation). See Saksamaa mittetulundusu\u0308hingu reeglite ja\u0308rgi loodud asutus tegeleb LibreOffice\u2019i kogukonna juhtimisega ning LibreOffice\u2019i projekti haldamisega."}, {"text_idx": "#000008", "text": "La\u0308hemalt saab lugeda fondi kodulehelt: ja Wikipediast \u2013 "}, {"text_idx": "#000009", "text": "Miks ei ole Windows\u2019i versioonis abitekste?"}, {"text_idx": "#000010", "text": "Allalaadimispaketi suuruse va\u0308hendamiseks oleme otsustanud abitekstid internetis esitada."}, {"text_idx": "#000011", "text": "Ka eesti keeles on LibreOffice\u2019i kasutamiseks palju o\u0303ppematerjale. Na\u0308iteks vo\u0303id sa Writer\u2019i kasutamise o\u0303petusi vaadata meie abimaterjalide lehelt siit, sarnased abitekstid on meie lehel ka\u0308ttesaadavad ka Impress\u2019i kasutamiseks. Lisaks vo\u0303id leida Calc\u2019i e-kursuse."}, {"text_idx": "#000012", "text": "Nii saab igau\u0308ks ise abitekste oma emakeeles ta\u0308iendada. Pikemas perspektiivis pu\u0308u\u0308ame luua olukorra, kus kasutajad ise loovad ja arendavad abitekste, need on alati kohe saadaval ja abitekstide uuendamiseks ei pea ootama uue LibreOffice parandatud ja"}, {"text_idx": "#000013", "text": "Sellegipoolest on sul vo\u0303imalik abitekstid eraldi alla laadida. Eestikeelne abipakk on\nka\u0308ttesaadav meie allalaadimiste lehel, LibreOffice\u2019i allalaadimislingi all. Koos eesti keelse paketiga vo\u0303id salvestada ka teisi keeli."}, {"text_idx": "#000014", "text": "LibreOffice kasutamine eeldab teatud tarkvaraliste ja riistvaraliste no\u0303uete ta\u0308itmist sinu arvuti poolt. Kuna LibreOffice on mo\u0303eldud to\u0308o\u0308tamiseks ka va\u0308ikese jo\u0303udlusega seadmetel, to\u0308o\u0308tab u\u0308ldiselt LibreOffice suurepa\u0308raselt ko\u0303ikides ta\u0308napa\u0308eva ning ka vanemates arvutites. Ta\u0308psem info ajakohastatud su\u0308steemino\u0303uetest on ka\u0308ttesaadav siit."}, {"text_idx": "#000015", "text": "Kas ma tohin LibreOffice\u2019it kopeerida ja levitada?"}, {"text_idx": "#000016", "text": "Jah, sa vo\u0303id LibreOffice\u2019it kopeerida nii palju kui soovid ja jagada seda nii palju kui jaksad. Lisaks ei ole vahet, kas saaja on eraisik vo\u0303i a\u0308riettevo\u0303te. Tegelikult, mida rohkem sa LibreOfficit kopeerid ja levitad, seda o\u0303nnelikumad on LibreOffice loojad."}, {"text_idx": "#000017", "text": "Siiski, LibreOffice on vaba tarkvara, mis esitab mo\u0303ned no\u0303udmised: nimelt peab sinu levitatavale LibreOffice\u2019i koopia tarvis olemas olema ka la\u0308htekood vo\u0303i viide sellele. LibreOffice la\u0308htekood on ka\u0308ttesaadav siit:"}, {"text_idx": "#000018", "text": "Kas ma tohin LibreOffice\u2019it ise ha\u0308kkida?"}, {"text_idx": "#000019", "text": "Loomulikult. LibreOffice on vaba avatud la\u0308htekoodiga tarkvara, mille la\u0308htekoodi vo\u0303id sa siit laadida ning teha sobivad muudatused. Tegelikult, sa oled ta\u0308iesti oodatud selliseid asju tegema ning kui sa peaksid selle vastu suuremat huvi tundma, vo\u0303ta kindlasti u\u0308hendust LibreOffice\u2019i peamise arendustiimiga."}, {"text_idx": "#000020", "text": "Professionaalina vo\u0303ib sulle huvi pakkuda na\u0308iteks erinevate laienduste programmeerimine. (selleks soovitame sul laadida SDK paketi). Kui sinu kogemustepagas aga on veel va\u0308ike, on ka sulle sobivaid u\u0308lesandeid koodiga to\u0308o\u0308tamiseks (kommentaaride ja kasutu koodi eemaldamine jmt). Ka sellised to\u0308o\u0308d vajavad tegemist ning see on hea vo\u0303imalus kodeerimisega la\u0308hemalt tutvust teha, liiati on alati abiks suurte kogemustega programmeerijad."}, {"text_idx": "#000021", "text": "Pane aga ta\u0308hele, et kogu arendusprotsess eeldab va\u0308hemalt kesktasemel inglise keele oskust. Kohalikul tasandil inglise keele oskust vaja ei ole. Kui oled huvitatud LibreOffice Eesti kogukonna loomisest ja haldamisest, anna sellest ma\u0308rku meie foorumis"}, {"text_idx": "#000022", "text": "LibreOffice \u0301t on va\u0308ga lihtne paigaldada nii Windowsi, macOS\u2019i kui ka Linuxisse. Enne LibreOffice \u0301I paigaldamist Linuxisse veendu, et see ei ole juba eelnevalt operatsioonisu\u0308steemi lisatud. O\u0303petuse selle kontrollimiseks ja eemaldamiseks leiad siit. Nimelt paigaldatakse LibreOffice enamlevinud (et mitte o\u0308elda ko\u0303ikide) Linuxi distributsioonidega automaatselt. Po\u0303hjalikuma u\u0308levaate saamiseks loe eestikeelseid paigaldusjuhendeid, mis on ka\u0308ttesaadavad ja\u0308rgmistele operatsioonisu\u0308steemidele:"}, {"text_idx": "#000024", "text": "LibreOffice \u0301ile kohaldatud LGPL litsentsi kohta saad ta\u0308psemat infot siit.\nKui soovid saada rohkem informatsiooni LGPL-I kohta, siis loe seda artiklit:"}, {"text_idx": "#000025", "text": "Mis on Creative Commons\u2019i Litsentsid?"}, {"text_idx": "#000026", "text": "Creative Commonsi (CC) na\u0308ol on tegemist autorio\u0303igusega kaitstavate teoste, v.a tarkvara, litsenseerimiseks mo\u0303eldud litsentsidega. CC litsentsi alusel oma teost litsentseerides on litsentsiandjaks autor vo\u0303i autorio\u0303iguste vastav omaja, litsentsisaajaks aga u\u0308ldsus. Tavaliselt on sellise litsentsiga kaetud objektid tasuta."}, {"text_idx": "#000027", "text": "Po\u0303hjalikuma u\u0308levaate saamiseks vo\u0303iks ku\u0308lastada ja\u0308rgnevat leheku\u0308lge: "}, {"text_idx": "#000028", "text": "Kui sa soovid kuulda, kuidas LibreOffice \u0301i ha\u0308a\u0308ldada, kasuta selleks allpool toodud linki. See viib sind Google Translate \u0301i lehele, millel on vo\u0303imalik kuulata ka so\u0303nade ha\u0308a\u0308ldust.. Avanenud Google Translate \u0301i lehel vajuta \u201eKuula\u201c nuppu:"}, {"text_idx": "#000029", "text": "So\u0303na \u201eLibre-Office\u201c on kokku pandud kahest so\u0303nast \u2013 \u201cLibre\u201d tuleneb prantsuse keelest, ta\u0308histades so\u0303napaaris vabadust. So\u0303na \u201coffice\u201d on ta\u0308iesti tavaline inglise keele so\u0303na, ta\u0308hendades kontorit."}, {"text_idx": "#000030", "text": "Kas on olemas LibreOffice\u2019i kasutusjuhendid?"}, {"text_idx": "#000031", "text": "Jah, kasutusjuhendid on olemas ja neid na\u0308eb aadressil Iga LibreOffice\u2019i komponendi kohta on piisavalt po\u0303hjalik PDF vo\u0303i ODT vormingus dokument olemas. Kui u\u0308ks suur dokument on liiast, leiad siit iga kontoritarkvara komponendi kohta eraldi peatu\u0308kistatud dokumendid:"}, {"text_idx": "#000032", "text": "Aja jooksul lisanduvad LibreOffice Eesti veebikeskkonda ka eestikeelsed juhendid ja o\u0303petused.U\u0308levaate ko\u0303ikidest abimaterjalidest meie keskkonnas leiad siit."}, {"text_idx": "#000033", "text": "LibreOffice\u2019i ikoonid on mulle vo\u0303o\u0303rad ja sooviksin pigem OpenOffice\u2019i laadseid kujutisi. Kas see on vo\u0303imalik?"}, {"text_idx": "#000034", "text": "Jah, LibreOffice vo\u0303imaldab ikoonide kujundust muuta. Selleks ava To\u0308o\u0308riistad menu\u0308u\u0308st Sa\u0308tted ning avanenud dialoogaknas klo\u0303psa Vaade seadetele. Leia u\u0308les ikoonide suurus ja stiil ning vali endale sobivad. OpenOffice\u2019i laadse va\u0308limuse saavutamiseks on soovitatav valida Galaxy stiil."}, {"text_idx": "#000036", "text": "Erinevate arvutiversioonid leiad meie allalaadimiste leheku\u0308ljelt."}, {"text_idx": "#000037", "text": "Mis on LibreOffice\u2019i laiendused ja kuidas neid kasutada?"}, {"text_idx": "#000038", "text": "LibreOffice\u2019i laiendused ehk LibreOffice Extensions on LibreOffice\u2019i kontoritarkvara vo\u0303imalusi suurendavad to\u0308o\u0308riistad. Need pisikesed rakendused vo\u0303ivad sinu to\u0308o\u0308d oluliselt lihtsustada vo\u0303i anda vajalikke lisafunktsioone. U\u0308levaate LibreOffice\u2019i laiendustest leiad siit ning artikli antud teemal vo\u0303id leida siit."}, {"text_idx": "#000039", "text": "Ko\u0303ik LibreOffice\u2019i laiendused on ka\u0308ttesaadavad veebiaadressilt "}, {"text_idx": "#000040", "text": "Kas LibreOffice to\u0308o\u0308tab Microsoft Office\u2019i failivormingutega?"}, {"text_idx": "#000041", "text": "Jah, LibreOffice on vo\u0303imeline lugema, muutma ja salvestama mitmeid teiste kontoritarkvarade failivorminguid, sealhulgas nii Microsoft Office\u2019i, OpenOffice\u2019i ja StarOffice\u2019i faile. Vo\u0303ib siiski juhtuda, et LibreOffice ei suuda korrektselt kuvada mingit osa teiste kontoritarkvaradele omasest formaadist vo\u0303i vo\u0303imalustest. Eelko\u0303ige puudutab see Microsoft Office\u2019i patenteeritud funktsioone. Ta\u0308psema u\u0308levaate nendest vo\u0303imalustest leiad siit."}, {"text_idx": "#000043", "text": "Kolm ko\u0303ige suuremat erinevust LibreOffice\u2019i kasuks:"}, {"text_idx": "#000044", "text": "Tasuta ja ko\u0303igile enimlevinud platvormidele\nPDF vormingu toetus \u2013 Hybrid PDF toetus, PDF import ja eksport.\nTa\u0308ielik integratsioon ko\u0303igi kontoritarkvara komponentide vahel"}, {"text_idx": "#000045", "text": "Su\u0308nkroniseeritud, mitme kasutajaga, u\u0308heaegne dokumendi muutmise vo\u0303imaluse puudumine"}, {"text_idx": "#000046", "text": "Kas LibreOffice\u2019it vo\u0303ib kasutada a\u0308ri- vo\u0303i kutsetegevuse raames?"}, {"text_idx": "#000047", "text": "Jah. LibreOffice on vaba la\u0308htekoodiga tasuta tarkvara. See ta\u0308hendab, et seda vo\u0303ib kasutada mistahes viisil, sealhulgas ka a\u0308ri- vo\u0303i elukutselistel aladel. Ta\u0308psema info saamiseks loe LibreOffice\u2019i GNU Lesser General Public License\u2019it inglise keeles vo\u0303i tutvu mitteametliku eestikeelse GNU LGPL to\u0303lkega Pingviini vikis."}, {"text_idx": "#000048", "text": "Kas ma saan LibreOffice\u2019i komponente ka eraldi paigaldada?"}, {"text_idx": "#000049", "text": "LibreOffice\u2019i kontoritarkvara koosneb ku\u0308ll erinevatest komponentidest (Writer, Calc, Draw, Impress, Math, Base), kuid tegelikult on tegemist vaid u\u0308he suure tarkvara erinevate moodulitega. Seega eraldi komponentide valimist vo\u0303i valimata ja\u0308tmist vo\u0303imalik teha ei ole. Selleks on mitmeid po\u0303hjuseid."}, {"text_idx": "#000050", "text": "Kui soovid na\u0308iteks ruumi kokkuhoiu eesma\u0308rgil paigaldada ainult Writeri ja Calc\u2019i, siis ja\u0308a\u0308b tarkvara suurus umbes 10% va\u0308iksemaks, kui koos ko\u0303igi teiste komponentidega. Lisaks tuleks sellisel juhul koostada ka erinevad paigalduspaketid, mis on sisuliselt ebaefektiivne andmete mitmekordne dubleerimine."}, {"text_idx": "#000051", "text": "QA ta\u0308hendab lu\u0308hidalt Quality Assurance ehk eesti keeles kvaliteedi tagamine. Selle eesma\u0308rgiks on to\u0303sta ja testida LibreOffice\u2019i kontoritarkvara ja kindlustada selle hea tase kasutajatele. Kvaliteedikontroll ka\u0308ib kaasa ko\u0303igi tarkvara-arenduse etappidega, alustades esimeste ideede testimisest kuni tarkvara lo\u0303ppversiooni va\u0308ljastamiseni."}, {"text_idx": "#000052", "text": "Ma leidsin LibreOffice\u2019ist vea. Kuidas ma sellest teada saan anda?"}, {"text_idx": "#000053", "text": "Kui oled leidnud mo\u0303ne vea (nimetatakse bug\u2018iks), on ko\u0303ige mo\u0303istlikum ko\u0303igepealt kontrollida, kas keegi on a\u0308kki sama vo\u0303i analoogse juhtumi juba vearaportite leheku\u0308ljele teatanud. Kui see on juba olemas, on mo\u0303istlik seda oma veakirjeldusega kommenteerida. Samuti vo\u0303ib sealt leida ajutisi lahendusi vo\u0303i mo\u0303ne teise vo\u0303imaluse oodatud tulemuse saavutamiseks."}, {"text_idx": "#000054", "text": "Kui aga vearaportite lehel sellist probleemi ei ole, saad alati abi ku\u0308sida meie foorumist."}, {"text_idx": "#000055", "text": "Kust leiab rohkem infot erinevate LibreOffice\u2019iga seotud u\u0308rituste kohta?"}, {"text_idx": "#000057", "text": "Samuti vo\u0303id hoida pilku peal meie Foorumi u\u0308rituste alateemal, mis asub siin: "}, {"text_idx": "#000058", "text": "LibreOffice peab oluliseks iga kasutaja vo\u0303imalust tarkvara oma emakeeles kasutada. Nii palutakse ko\u0303igil ettevo\u0303tlikel kogukonna liikmetel vo\u0303i tarkvara kasutajatel to\u0303lkida ka LibreOffice\u2019i kontoritarkvara. Lisaks tarkvara kasutajaliidese to\u0303lkimisele tuleb emakeelde panna ka kasutusjuhendid ja ko\u0303ikvo\u0303imalikud abimaterjalid. Ka LibreOffice Eesti veebikeskkond on lokaliseerimise tulemus."}, {"text_idx": "#000059", "text": "Soovin LibreOffice\u2019i kujundamises kaasa lu\u0308u\u0308a, kuidas seda teha?"}, {"text_idx": "#000060", "text": "LibreOffice\u2019i kujundamiseks ei ole vaja erialaseid disainiteadmisi, piisab ka vaid julgest pealehakkamisest. Kuna LibreOffice\u2019i kujundused jagunevad suures osas kaheks, kasutajaliides ja graafiline disain, on oodatud ka ko\u0303ik abika\u0308ed selle arendamiseks."}, {"text_idx": "#000061", "text": "Hetkel on kujundamises kaasa lo\u0308o\u0308miseks ko\u0303ige lihtsam ja\u0308lgida LibreOffice Designer\u2019ite viki leheku\u0308lge, kus jagatakse o\u0303petusi ka kaasa lo\u0308o\u0308miseks. Selleks on kindlasti vajalik ka inglise keele oskus."}, {"text_idx": "#000062", "text": "Missuguste kanalite kaudu vo\u0303in saada uudiseid LibreOffice\u2019ist?"}, {"text_idx": "#000063", "text": "LibreOffice\u2019i ametlik inglisekeelne uudisteblogi asub aadressil "}, {"text_idx": "#000065", "text": "Samuti vo\u0303ib LibreOffice\u2019i kogukonda ja tarkvara puudutavaid inglisekeelseid uudiseid lugeda LibreOffice\u2019i kogukonna poolt loodud keskkonnas."}, {"text_idx": "#000066", "text": "LibreOffice ootab ko\u0303igi toetajate annetusi veebikeskkonnas Kasutada saab nii krediitkaarte kui ka PayPal\u2019i kontot, samuti on vo\u0303imalik pangau\u0308lekannete tegemine."}, {"text_idx": "#000067", "text": "Kust ma leian va\u0308rskeima info mistahes LibreOffice\u2019i versiooni kohta?"}, {"text_idx": "#000068", "text": "Ko\u0303ige lihtsam vo\u0303imalus va\u0308rskeima LibreOffice\u2019i versiooni kohta info ja\u0308lgimiseks on lugeda LibreOffice\u2019i salvestuskaustas olevat Readme faili vo\u0303i tutvuda versiooni infoga internetis siin."}, {"text_idx": "#000069", "text": "Kahjuks vo\u0303i o\u0303nneks, olenevalt la\u0308henemisest, ei kasuta LibreOffice tarkvara uuendamist \u201cpaikade\u201d (patch) abil. Iga uus LibreOffice\u2019i versioon tuleb uuesti arvutisse installeerida."}, {"text_idx": "#000070", "text": "Kas LibreOffice toetab OOXML standardit?"}, {"text_idx": "#000071", "text": "Ei, LibreOffice\u2019i ei toeta ega propageeri OOXML\u2019i kasutamist. Antud standard on va\u0308lja to\u0308o\u0308tatud Microsoft\u2019i poolt ning on endiselt vaidlusaluseks teemaks vaba tarkvara kogukondades. Tegemist on kinnise dokumendivorminguga."}, {"text_idx": "#000072", "text": "Kuidas keelata LibreOffice\u2019i ka\u0308ivitades kuvatavat tervituslogo?"}, {"text_idx": "#000073", "text": "Selleks tuleb avada LibreOffice\u2019i salvestuskataloog ning sealt omakorda avada /program kataloog. Sealt leiad sellise faili, mis kannab nimetust:"}, {"text_idx": "#000074", "text": "Nimetatud faili avamiseks kasuta ka\u0308epa\u0308rast tekstito\u0308o\u0308tlejat, leides dokumendist va\u0308a\u0308rtuse Logo=1 ning muuda see va\u0308a\u0308rtuseks Logo=0. Salvesta muudatused ja ongi valmis!"}, {"text_idx": "#000075", "text": "Kust veel leiab vastuseid LibreOffice\u2019i kohta?"}, {"text_idx": "#000076", "text": "Kui Sul on LibreOffice\u2019i kohta tekkinud ku\u0308simusi, millele ei ole KKK-s vastatud vo\u0303i mis ei va\u0308a\u0308ri sinu meelest ka na\u0308iteks foorumipostitust, vo\u0303id oma ku\u0308simuse ja\u0308tta LibreOffice\u2019i Ku\u0308simuste portaali, mis asub siin: Pane ta\u0308hele, et tegemist on inglise keelse lehega."}, {"text_idx": "#000078", "text": "Aeg-ajalt juhtub, et erinevatel platvormidel kuvatav sama dokument na\u0308eb arvutis ka erisugune va\u0308lja. Sellel vo\u0303ib olla mitmeid po\u0303hjuseid:"}, {"text_idx": "#000079", "text": "Kasutusel on teistsugused kirjastiilid (Font) \u2013 ehkki LibreOffice pu\u0308u\u0308ab mo\u0303lemal platvormil leida sarnaseid kirjastiile, vo\u0303ivad isegi nende stiilide minimaalsed erinevused lo\u0303pp-kokkuvo\u0303ttes dokumendi va\u0308ljana\u0308gemist ja paigutust oluliselt mo\u0303jutada.\nKahe erineva platvormi peal ei pruugi na\u0308iteks printerite vaikimisi seaded kattuda \u2013 erinevad printerid (ka u\u0308he tootja eri mudelid) vo\u0303ivad samuti dokumendi paigutust olulisel ma\u0308a\u0308ral muuta."}, {"text_idx": "#000080", "text": "Lahenduseks on arvutisse (so\u0303ltumata platvormist) puuduolevate kirjastiilide salvestamine;\nPrinteri seadete muutmine vo\u0303i otsus kasutada vabavaralist PDF dokumendi printerit, mis va\u0308listab mistahes platvormipo\u0303histe erinevuste vastuolud."}, {"text_idx": "#000081", "text": "Kuidas muuta vaikimisi salvestatava faili vormingut?"}, {"text_idx": "#000082", "text": "Selleks tuleb avada To\u0308o\u0308riistad menu\u0308u\u0308st Sa\u0308tted ning avanenud dialoogaknast laienda Laadimine ja salvestamine sektsiooni. Vaikimisi salvestuse seaded leiad U\u0308ldine menu\u0308u\u0308st."}, {"text_idx": "#000083", "text": "Po\u0308o\u0308ra ta\u0308helepanu Vaikimisi failiformingu ja ODF-\u2019i sa\u0308tetele, mille alt leiad ka \u201cAlati salvestatakse vormingus:\u201d seade, mis annabki vo\u0303imaluse vaikimis failivormingu ma\u0308a\u0308ramiseks."}, {"text_idx": "#000084", "text": "Pa\u0308rast tekstile va\u0308rvi lisamist ja\u0308a\u0308b tekst mustaks, ent prinditakse va\u0308rviliselt?"}, {"text_idx": "#000085", "text": "Selle vea parandamiseks ava To\u0308o\u0308riistad menu\u0308u\u0308st Sa\u0308tted ning avanenud dialoogaknas ava LibreOffice\u2019i sektsioonist vali Ho\u0303lbustuse vaheleht."}, {"text_idx": "#000086", "text": "Veendu, et \u201cAutomaatse fondiva\u0308rvi kasutamine ekraanil na\u0308itamisel\u201d oleks va\u0308lja lu\u0308litatud."}, {"text_idx": "#000087", "text": "LibreOffice 7.2 kogukond on koosto\u0308o\u0308vo\u0303ime osas tugev"}, {"text_idx": "#000088", "text": "LibreOffice litsentsitakse vastavalt LGPLv3 tingimustele (uuemad ta\u0308iendused litsentsitakse nii LGPLv3+ kui ka MPL-i tingimuste alusel). Vo\u0303ite tarkvara vabalt kasutada nii isiklikul kui ka kommertsotstarbel, luua sellest koopiaid ning neid teistele edastada ja muuta la\u0308htekoodi vo\u0303i luua koodi alusel muudetud tooteid."}]